Jabra Ibrahim Jabra
Jabra Ibrahim Jabra, jedan od najznačajnijih arapskih prozaista rođen je 1920. godine u Betlehemu. Ovaj izvanredni pripovjedač, romansijer, slikar, književni kritičar i teoretičar književnosti diplomirao je englesku književnost na Cambridgeu. Godine 1948. emigrirao je u Bagdad gdje je i umro 1994. godine. Bio je jedan je od osnivača znamenitoga bagdadskog Filološkoga fakulteta. Njegova prozna djela često su prevođena na engleski jezik. Roman “U potrazi za Velidom Mesudom” spada u jedno od najboljih ostvarenja moderne arapske proze. Ovaj izrazito inventivan i vrijedan roman od objavljivanja 1978. godine na samom je pijadestalu savremene arapske proze. Osobitost Jabrinog književnog talenta prepoznaje se od samog naziva romana preko posvete “onoj koja je mnogo šta u životu vidjela, a nastavila je da se bori”, citata iz Rilkeove “Devete divinske elegije”.